钦定古今图书集成/方舆汇编/职方典/第1458卷 > 云南府城池考 通志
## 钦定古今图书集成/方舆汇编/职方典/第1458卷 > 云南府城池考 通志

本府。〈昆明县附郭。〉

云南府城池　，唐蒙氏建。明洪武十五年拓筑，周九里三分，高二丈九尺二寸，共六门。南门曰“丽正” ，楼曰“近日” ，原名“向明。”

皇清总督范承勋易今名，大东门曰“《咸和，楼》”曰《殷春》。

小东门曰“敷泽” 楼曰“璧光。” 北门曰“拱辰楼” 曰《眺京》。大西门曰“宝成楼” 曰“拓边。” 小西门曰“威远” 楼曰《康阜》。居南门西偏者为钟楼。环城有河，可通舟楫。外有重关，跨衢市之隘。明万历庚申，巡按御史潘濬建。

皇清顺治十七年以来，有颓坏，即题请动支盐税修

葺。后康熙二十年，因大兵攻围倾圮，奉部文重修。

外州县

富民县城池　，旧建天马山之阳。明万历间，迁于大河桥北，因水患，复迁北山高阜处，寻以远汲不便。崇祯庚辰，知县王孙齐迁今治，周三百

六十丈，高二丈，壕深五尺。原有四门，西门久塞，止开其三，东曰“文辉” ，南曰“迎恩” ，北曰“拱辰” ，上各竖楼，俱倾圮。

皇清康熙十年，知县高一品重修，毁于兵燹。三十《一》

年知县刘修贤增修

宜良县城池　明洪武二十四年建，广四里，高一丈三尺，无池。门有四：东曰太和，南曰文焕，西曰严肃，北曰“广润。”

嵩明州城池　，明弘治九年建土城。嘉靖六年，叛酋安全攻毁。隆庆二年，乡官主事杨松年同士民申请捐筑。巡抚陈大宾檄知州乐颂筑砖城，周三里，三分向南。无池，建四楼，门有四：东曰迎嵩，南曰“朝宗” ，西曰翔凤，北曰“拱极。” 旧杨林所城，在州南三十五里，明洪武二十五年建，周二里。万历五年，知州郑邦福重修，今裁。并州晋宁州城池　。外城周七里，隋刺史梁毘筑。内城旧名阳城堡，蒙氏筑，岁久颓圮。明成化二十二年，知州熊弘筑土城。弘治己未，知州喻敬即古城址筑土墙。万历三年，巡抚王凝檄知州刘储改筑砖城。向西无池，周三里，高一丈八尺。门有四：东曰龙翔，西曰鹤翥，南曰玉案，北曰海金。崇祯丁丑，知州唐万龄建四楼于上，题其东曰“龙曙” ，西曰“望鹤” ，南曰“控江” ，北曰“海晏。” 明末流寇攻陷三楼，焚煆，仅存北楼。

皇清康熙六年，知州王业厚重修北楼，其东、南、西止。

建房于上，无楼。三十年，知州李云龙复建三楼，重修北楼焉。

呈贡县城池　，旧为土城。明洪武十六年，知县揭官保徙筑三台山之阳，向西南仍为土城，无池，周三里。天启间，知县周万祀甃以砖石。明末流寇拆毁，至今不复修筑，仅存其址而已。归化县城去治南二十五里，知县张思昺建。今裁并县治。

安宁州城池　，明洪武二十四年，千户朱寿筑为千户所。万历丙子，知州姚继先筑今城，周九百一十九丈，高二丈二尺。东依螳川，其三面无池，五门四楼。小西门久塞，今止四门：东曰拱华，南曰临禄，西曰洪源，北曰“浴德。”

罗次县城池　，旧无城，明天启间筑土城，后倾圮。

皇清康熙二十一年，知县徐吴锦详请捐资重筑。周

三百五十馀丈，高一丈二尺，无池。城有四门，门各建楼，颜以匾额：东曰《东作方兴》，南曰《南薰解愠》，西曰《西成在望》，北曰《北极恩光》。

禄丰县城池　明万历四十年，知县向兆麟详建。砖城向西，周三里，高一丈六尺。西倚星宿河，其三面无池。

皇清康熙九年，地震倾圮。知县郭迪阶重修城门四。

楼如之：东曰“聚奎” ，南曰《南薰》，西曰《河清》，北曰《拱极》。

昆阳州城池　明正德四年，州同陈旸修筑土城，周三百五十丈，向东。崇祯七年，巡按姜思睿、分守道杨文岳迁筑砖城于月山之阳，高一丈八尺，辟门五：南曰“南薰” ，西曰“治安” ，北曰“拱极” ，东左曰“澄清” ，东右曰“观澜。” 明末为沙酋流寇屠毁。今仍迁旧址，一切楼堞俱无。旧三泊县城，在州西北六十里，今裁并州。

易门县城池　，明洪武二十四年建，周二里，向南。河水为池，辟四门。

皇清康熙七年，邑之士民捐资合修。